wannaphong/clean_thaiwikipedia huggingface dataset:
# มัสยิดบางอ้อ
มัสยิดบางอ้อ มีประวัติความเป็นมาตั้งแต่ช่วงต้นรัชกาลที่ 5 แห่งกรุงรัตนโกสินทร์ ชาวมุสลิมย่านบางอ้อได้ประกอบศาสนกิจร่วมกันบนแพ ก่อนที่จะมีการสร้างอาคารไม้ชั่วคราวทรงหกเหลี่ยมขึ้นในช่วงปลายสมัยรัชกาลที่ 5 เพื่อใช้เป็นสถานที่ทำละหมาดบนที่ตั้งของบริเวณมัสยิดบางอ้อในปัจจุบัน ต่อมาได้มีการสร้างอาคารถาวรขึ้นเป็นเรือนไม้ทรงปั้นหยา โดยมีขนาดใหญ่กว่าอาคารไม้หลังเดิม เรือนไม้ทรงปั้นหยานี้แล้วเสร็จราวปี พ.ศ. 2449 เพื่อเป็นอาคารอเนกประสงค์ ใช้เป็นสถานที่ละหมาดและเรียนคัมภีร์อัลกุรอาน 

ในช่วงต้นรัชกาลที่ 6 เริ่มก่อสร้างอาคารก่ออิฐถือปูนขึ้นอีกหลังหนึ่ง อาคารใหม่หลังนี้มีความสวยงามทัดเทียมอาคารอื่น ๆ ในกรุงเทพฯ ที่สร้างขึ้นในยุคเดียวกัน เมื่อสร้างเสร็จในปี พ.ศ. 2462 จึงได้ใช้เป็นอาคารมัสยิดบางอ้อมาจนถึงปัจจุบันนิทรรศการในอาคารโรงเรียนบางอ้อศึกษา โครงการประวัติศาสตร์ท้องถิ่นย่านเก่าในกรุงเทพมหานคร โดยสุภาภรณ์ จินดามณีโรจน์ และคณะโบราณคดี มหาวิทยาลัยศิลปากร อาคารมัสยิดได้รับรางวัลจากสมาคมสถาปนิกสยาม เป็นอาคารที่ควรค่าแก่การอนุรักษ์ในปี พ.ศ. 2559รางวัลอนุรักษ์ศิลปสถาปัตยกรรมดีเด่น ปี พ.ศ. 2559

สถาปัตยกรรม
มัสยิดบางอ้อ มีสถาปัตยกรรมผสมกันระหว่างศิลปะเรอเนซองส์ บาโรก โมกุล ปั้นหยา อาหรับ และเปอร์เซีย โดยมีช่างผู้ก่อสร้างเป็นคนจีน อาคารมัสยิดเป็นอาคารชั้นเดียวก่ออิฐถือปูน ประดับลายปูนปั้นไว้โดยรอบ โดยโครงสร้างหลักก่อสร้างในรูปแบบศิลปะเรอเนซองส์ ที่เน้นความสมมาตรและความเป็นสัดส่วนของรูปทรงเรขาคณิต ที่หน้าบันหรือจั่วมีความหรูหราแบบศิลปะบาโรก ขณะที่หลังคามัสยิดเป็นทรงปั้นหยา ส่วนโดมสีเขียวบนหลังคาหออะษาน (หอคอยสุเหร่า) ได้รับอิทธิพลจากรูปดอกบัวใหญ่ตามคติฮินดูและรูปหม้อน้ำของชาวอาหรับ ซึ่งเป็นองค์ประกอบสำคัญของศิลปะโมกุล ทางขึ้นของหออะษานทั้งสองข้างเป็นบันไดวน ทำด้วยไม้สักที่มีความแข็งแรงและสวยงาม 

อาคารมัสยิดแบ่งออกเป็น 2 ส่วน ส่วนแรกคือ โถงด้านหน้าเป็นอาคารสี่เหลี่ยมผืนผ้าทอดตัวขนานไปกับแนวแม่น้ำเจ้าพระยา ส่วนที่ 2 คือ อาคารส่วนที่ทำพิธีละหมาด เป็นอาคารเกือบสี่เหลี่ยมจัตุรัสที่ไม่ประกบติดกับส่วนโถง แต่เอียงไปตามทิศทางที่ตรงกับทิศตะวันตก ซึ่งมีความหมายว่าผู้ทำละหมาดจะหันหน้าไปในทิศกิบละฮ์ (Qiblah) หรือทิศที่หันไปสู่ที่ตั้งของวิหารอัลกะอ์บะฮ์ ในมัสยิดอัลฮะรอม นครมักกะฮ์ ประเทศซาอุดีอาระเบีย

วัฒนธรรมชุมชนมัสยิดบางอ้อ
กิจกรรมของชุมชนที่แสดงให้เห็นวัฒนธรรมอาหารของชุมชมมัสยิดบางอ้อคือ "โครงการอาหารสานใจ" โดยมีคุณอุไร มุฮำหมัด และคุณซารีนา นุ่มจำนงค์ เป็นผู้ริเริ่ม ซึ่งเกิดจากสมาชิกในชุมชนต้องการสืบทอดมรดกวัฒนธรรมอาหารเก่าแก่ โดยนำอาหารมาเชื่อมความสัมพันธ์ระหว่างผู้สูงอายุและเยาวชน เพื่อสร้างกิจกรรมให้ผู้ใหญ่ได้เปิดใจถ่ายทอดสูตรอาหารดั้งเดิมของชุมชนไปสู่เด็กรุ่นใหม่ และรักษาตำรับอาหารย่านบางอ้อให้ยังคงอยู่สืบไปศูนย์มานุษยวิทยาสิรินธร (องค์การมหาชน) มัสยิดบางอ้อ
# สมาพันธ์กรีฑาแอฟริกา
สมาพันธ์กรีฑาแอฟริกา (;CAA) เป็นองค์กรปกครองระดับทวีปสำหรับกีฬากรีฑาในทวีปแอฟริกา มีสำนักงานใหญ่อยู่ที่ดาการ์ ประเทศเซเนกัล มีหน้าที่จัดการแข่งขันกรีฑาชิงแชมป์แอฟริกาและการแข่งขันกรีฬากรีฑาระดับทวีปอื่น ๆ 

ประธานาธิบดีคนปัจจุบันคือ ฮาหมัด คัลคาบา มัลบูม จากประเทศแคเมอรูน

 สมาชิกสหพันธ์ 

ประเทศสหพันธ์ภาคกลาง (คองโก)สหพันธ์กรีฑาแห่งบุรุนดีสหพันธ์กรีฑาแคเมอรูนสหพันธ์กรีฑาแอฟริกากลางสมาพันธ์กรีฑาชาดสหพันธ์กรีฑาแห่งคองโกสหพันธ์กรีฑาคองโกตะวันตกสหพันธ์กรีฑาแห่งอิเควทอเรียลกินีสหพันธ์กรีฑากาบองสหพันธ์กรีฑาสมัครเล่นรวันดาสหพันธ์กรีฑาแห่งเซาตูแมและปรินซีปีภาคตะวันออก (ไนล์)สหพันธ์กรีฑาจิบูตีสหพันธ์กรีฑาอียิปต์สหพันธ์กรีฑาแห่งชาติเอริเทรียสหพันธ์กรีฑาเอธิโอเปียกรีฑาเคนยาสหพันธ์กรีฑาโซมาเลียสหพันธ์กรีฑาซูดานใต้สมาคมกรีฑาซูดานสมาคมกรีฑาสมัครเล่นแทนซาเนียสหพันธ์กรีฑายูกันดาภาคเหนือ (สะฮารา)สหพันธ์กรีฑาแอลจีเรียสหพันธ์กรีฑาลิเบียสหพันธ์กรีฑาโมร็อกโกภาคใต้ (คาลาฮารี)สหพันธ์กรีฑาแองโกลาสมาคมกรีฑาบอตสวานากรีฑาเอสวาตินีสมาคมกรีฑาสมัครเล่นเลโซโทสหพันธ์กรีฑามาดากัสการ์สมาคมกรีฑามาลาวีสมาคมกรีฑาสมัครเล่นมอริเชียสสหพันธ์กรีฑาโมซัมบิกกรีฑานามิเบียสหพันธ์กรีฑาสมัครเล่นเซเชลส์กรีฑาแอฟริกาใต้สมาคมกรีฑาสมัครเล่นแซมเบียสมาคมกรีฑาแห่งชาติซิมบับเวภาคตะวันตก (ไนเจอร์)สหพันธ์กรีฑาสมัครเล่นเบนินสหพันธ์กรีฑาบูร์กินาฟาโซสหพันธ์กรีฑากาบูเวร์ดีสหพันธ์กรีฑาโกตดิวัวร์สมาคมกรีฑากานาสหพันธ์กรีฑาสมัครเล่นกินีสหพันธ์กรีฑากินี-บิสเซา (FAGB)สหพันธ์กรีฑาไลบีเรียสหพันธ์กรีฑาสมัครเล่นมาลีสหพันธ์กรีฑาแห่งสาธารณรัฐอิสลามมอริเตเนีย (FAIM)สหพันธ์กรีฑาไนเจอร์สหพันธ์กรีฑาแห่งไนจีเรียสหพันธ์กรีฑาเซเนกัลสมาคมกรีฑาสมัครเล่นเซียร์ราลีโอนสหพันธ์กรีฑาสมัครเล่นโตโก
# โปรแกรมขับอุปกรณ์
โปรแกรมขับอุปกรณ์  คือโปรแกรมที่กำกับและควบคุมการทำงานต่าง ๆ ของอุปกรณ์รอบข้างที่เชื่อมต่อกับเครื่องคอมพิวเตอร์ และทำหน้าที่เป็นส่วนต่อประสานระหว่างซอฟต์แวร์กับฮาร์ดแวร์ เสมือนเป็นตัวกลางที่ช่วยให้ระบบปฏิบัติการรวมถึงโปรแกรมประยุกต์สามารถติดต่อกับอุปกรณ์ต่าง ๆ เช่น เมาส์ แป้นพิมพ์ ฯลฯ เพื่อให้ทำงานได้อย่างถูกต้องและเหมาะสม

โปรแกรมขับอุปกรณ์เป็นสิ่งจำเป็นในการนำอุปกรณ์มาใช้ร่วมกับคอมพิวเตอร์ หมายความว่าหากต้องการใช้งานอุปกรณ์กับคอมพิวเตอร์ ก็จะต้องติดตั้งโปรแกรมขับอุปกรณ์ลงเครื่องก่อนจึงจะใช้งานอุปกรณ์ได้ หากไม่ติดตั้ง คอมพิวเตอร์ก็จะไม่รู้จักอุปกรณ์นั้น ก็จะไม่สามารถใช้งานอุปกรณ์ได้

โปรแกรมขับอุปกรณ์ติดต่อกับอุปกรณ์ผ่านทางบัสหรือระบบการติดต่อในส่วนที่อุปกรณ์เชื่อมต่อกับคอมพิวเตอร์อยู่ เมื่อมีโปรแกรมประยุกต์ทำการเรียกรูทีนภายในโปรแกรมขับอุปกรณ์ โปรแกรมขับอุปกรณ์ก็จะส่งคำสั่งไปยังอุปกรณ์นั้น จากนั้นเมื่ออุปกรณ์ส่งข้อมูลกลับมายังโปรแกรมขับแล้ว โปรแกรมขับก็จะทำการเรียกรูทีนภายในโปรแกรมประยุกต์ที่ทำการเรียกใช้ต่อไป

โปรแกรมขับอุปกรณ์สำหรับฮาร์ดแวร์แต่ละชนิด รวมทั้งระบบปฏิบัติการแต่ละระบบจะแตกต่างกันไป ซึ่งมักทำหน้าที่จัดการกับสัญญาณขัดจังหวะสำหรับส่วนต่อประสานกับฮาร์ดแวร์ (hardware interface) ที่ขึ้นกับเวลาแบบอะซิงโครนัส (asynchronous time-dependent) เมื่อจำเป็น
# กรีฑาอเมริกาใต้
กรีฑาอเมริกาใต้  หรือชื่อเดิมว่า สมาพันธ์กรีฑาแห่งอเมริกาใต้ (;CONSUDATLE) เป็นสมาพันธ์ระดับทวีปที่ปกครององค์กรกรีฑาระดับชาติและสหพันธ์ข้ามชาติภายในทวีปอเมริกาใต้ CONSUDATLE เป็นหนึ่งในหกสมาคมในพื้นที่ของกรีฑาโลก (WA) CONSUDATLE ก่อตั้งขึ้นเมื่อวันที่ 24 พฤษภาคม พ.ศ. 2461 ในเมืองบัวโนสไอเรส ประเทศอาร์เจนตินา  ดังนั้น CONSUDATLE จึงอ้างว่าเป็นสมาคมกรีฑาภูมิภาคที่เก่าแก่ที่สุดของโลก สมาชิกผู้ก่อตั้ง ได้แก่ อาร์เจนตินา อุรุกวัย และแอนเดียนชิลี ประเทศอื่น ๆ เข้าร่วมตามลำดับ ได้แก่ บราซิลในปี พ.ศ. 2465 เอกวาดอร์และเปรูในปี พ.ศ. 2468 โบลิเวียในปี พ.ศ. 2473 และโคลัมเบียในปี พ.ศ. 2480 ปารากวัยและเวเนซุเอลาตามมาในภายหลัง และกายอานา ปานามา และซูรินามเข้าร่วมภายในทศวรรษที่ผ่านมา
# คลองบางจาก
คลองบางจาก อาจหมายถึง
 คลองบางจาก เขตภาษีเจริญ กรุงเทพมหานคร
 คลองบางจาก เขตพระโขนง กรุงเทพมหานคร
 คลองบางจาก จังหวัดฉะเชิงเทรา
 คลองบางจาก จังหวัดเพชรบุรี
 คลองบางจาก จังหวัดนครศรีธรรมราช
 คลองบางจาก จังหวัดสมุทรปราการ
# กิกะแฟกทอรีเม็กซิโก
กิกะแฟกทอรีเม็กซิโก  หรือที่เรียกว่า กิกะแฟกทอรี 6  เป็นโรงงานผลิตของบริษัทเทสลาที่จะก่อสร้างใกล้กับมอนเตร์เรย์ ประเทศเม็กซิโก พร้อมการผลิตรถยนต์ใหม่ คาดว่าจะเร็วที่สุดในปี ค.ศ. 2026

 คำอธิบาย 
เทสลาจะสร้างกิกะแฟกทอรีใกล้กับมอนเตร์เรย์ โรงงานแห่งนี้จะเป็นการลงทุนโดยเทสลาด้วยมูลค่าประมาณ 10 พันล้านเหรียญสหรัฐ  และจะจ้างคนงานหลายพันคน เมื่อดำเนินการเสร็จสิ้นเต็มรูปแบบ เช่นเดียวกับจ้างคนงานหลายพันคนในระหว่างการก่อสร้าง เมื่อรวมเทสลาและซัพพลายเออร์ โรงงานแห่งนี้มีมูลค่าการลงทุน 15 พันล้านเหรียญสหรัฐ ระหว่างปี ค.ศ. 2023 ถึง 2025 การผลิตคาดการณ์ว่าจะเริ่มภายในปี ค.ศ. 2026
# ผู้นำสูงสุด
ผู้นำสูงสุด  เป็นคำเรียกอย่างไม่เป็นทางการสำหรับบุคคลสำคัญทางการเมืองที่สำคัญที่สุดในสาธารณรัฐประชาชนจีน โดยทั่วไปแล้วผู้นำสูงสุดจะควบคุมพรรคคอมมิวนิสต์จีน และกองทัพปลดปล่อยประชาชน ซึ่งมักจะดำรงตำแหน่งเลขาธิการพรรคคอมมิวนิสต์จีน และประธานคณะกรรมาธิการการทหารส่วนกลาง  ภายใต้ระบบรัฐพรรคการเมืองเดียวของจีน ประมุขแห่งรัฐ (ประธานาธิบดี) ไม่จำเป็นต้องเป็นผู้นำสูงสุดเสมอไป เนืองจากบทบาทของพรรคคอมมิวนิสต์จีนมีความสำคัญทางการเมืองมากกว่าตำแหน่งของรัฐ

คำนี้มีชื่อเสียงโด่งดังในยุคของเติ้ง เสี่ยวผิง (2521–2532) เมื่อเขาสามารถใช้อำนาจทางการเมืองได้โดยไม่ต้องดำรงตำแหน่งในรัฐบาลหรือพรรคอย่างเป็นทางการ (เติ้งไม่ได้ดำรงตำแหน่งประมุขแห่งรัฐ หัวหน้ารัฐบาล หรือเลขาธิการพรรคฯ) 

อย่างไรก็ตาม คำนี้ถูกใช้ไม่บ่อยนักในการกล่าวถึงผู้ที่สืบทอดตำแหน่งต่อจากเติ้ง ได้แก่ เจียง เจ๋อหมิน, หู จิ่นเทา และสี จิ้นผิง ซึ่งล้วนดำรงตำแหน่งในพรรคอย่างเป็นทางการ คือ เลขาธิการพรรคฯ (ผู้นำพรรค) ประธานาธิบดีแห่งสาธารณรัฐประชาชนจีน (ประมุขแห่งรัฐ) และประธานคณะกรรมาธิการการทหารส่วนกลาง (ผู้บัญชาการทหารสูงสุด) ดังนั้นในเวทีระหว่างประเทศ เจียง หู และสี จึงมักถูกเรียกว่าประธานาธิบดี ซึ่งเป็นตำแหน่งที่ประมุขแห่งรัฐส่วนใหญ่ใช้ 

อย่างไรก็ตาม ผู้ที่สืบทอดตำแหน่งต่อจากเติ้งได้รับอำนาจที่แท้จริงจากตำแหน่งเลขาธิการทั่วไป ซึ่งเป็นตำแหน่งหลักในโครงสร้างอำนาจของจีน. และโดยทั่วไปนักวิชาการมองว่าเป็นผู้ดำรงตำแหน่งนี้ถือได้ว่าเป็นผู้นำสูงสุด ตำแหน่งประธานาธิบดีเป็นเพียงตำแหน่งทางพิธีการตามรัฐธรรมนูญ ส่วนตำแหน่งที่ทรงอำนาจที่สุดในระบบการเมืองจีนคือ เลขาธิการพรรคฯ.

ผู้นำสูงสุดคนปัจจุบันของจีน คือ สี จิ้นผิง ได้รับการพิจารณาให้เข้ารับตำแหน่งในเดือนพฤศจิกายน พ.ศ. 2555
หมายเหตุ
# มซเคตา
Category:Articles with short description
Category:Short description is different from Wikidata

มซเคตา (,) เป็นเมืองในแคว้นมซเคตา-มเตียเนตี ประเทศจอร์เจีย เป็นหนึ่งในเมืองที่เก่าแก่ที่สุดในจอร์เจียและเป็นหนึ่งในเมืองที่เก่าแก่ที่สุดในโลกที่มีผู้คนอาศัยอยู่อย่างต่อเนื่อง https://agenda.ge/en/news/2014/886  ตั้งอยู่ประมาณ 20 กม. (12 ไมล์) ทางเหนือของทบิลิซี ที่จุดบรรจบของแม่น้ำมซวารี (Mtkvari) และแม่น้ำอารากวี (Aragvi) มซเคตาเคยเป็นเมืองที่มีป้อมปราการขนาดใหญ่ เป็นศูนย์กลางทางเศรษฐกิจและการเมืองที่สำคัญของราชอาณาจักรไอบีเรีย

เนื่องจากความสำคัญทางประวัติศาสตร์ของเมือง รวมถึงโบสถ์ที่โดดเด่นหลายแห่งและอนุสรณ์สถานทางวัฒนธรรม "อนุสรณ์สถานทางประวัติศาสตร์แห่งมซเคตา" ได้รับการยกย่องให้เป็นมรดกโลกขององค์การยูเนสโก ในปี ค.ศ. 1994 และได้รับการประกาศให้เป็น "เมืองศักดิ์สิทธิ์" โดยคริสตจักรออร์โธดอกซ์จอร์เจีย ในปี 2014
# เทศบาลตำบลหนองสอ
หนองสอ เป็นเทศบาลตำบลซึ่งมีอาณาเขตครอบคลุมพื้นที่ทั้งหมดของตำบลลำปาว และพื้นที่ทั้งหมดของหมู่ที่ 4–5, 8 ของตำบลลำคลอง ในอำเภอเมืองกาฬสินธุ์ จังหวัดกาฬสินธุ์ เดิมมีฐานะเป็นสุขาภิบาลหนองสอที่จัดตั้งขึ้นใน พ.ศ. 2535 (เฉพาะบางส่วนของตำบลลำปาว) วันที่ 30 กันยายน พ.ศ. 2535 ในปี พ.ศ. 2538 ได้แยกพื้นที่หมู่บ้านในเขตสุขาภิบาลหนองสอ ได้แก่ หมู่ 5 บ้านปลาเค้าใหญ่, หมู่ 8 บ้านมิตรสัมพันธ์,หมู่ 15 บ้านโนนตูม และอีก 5 หมู่บ้านในเขตสภาตำบลลำปาวจัดตั้งเป็นตำบลลำคลอง วันที่ 9 พฤศจิกายน พ.ศ. 2538 ท้องที่สุขาภิบาลจึงอยู่ในเขตทั้ง 2 ตำบล แล้วได้รับการจัดตั้งเป็นเทศบาลตำบลใน พ.ศ. 2542 วันที่ 24 กุมภาพันธ์ พ.ศ. 2542 

ในวันที่ 29 กันยายน พ.ศ. 2547 กระทรวงมหาดไทยให้ยุบองค์การบริหารส่วนตำบลลำปาวเข้ากับพื้นที่เทศบาลตำบลหนองสอ วันที่ 29 กันยายน พ.ศ. 2547 เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน

พื้นที่เทศบาลตั้งอยู่ทางทิศเหนือของอำเภอเมืองกาฬสินธุ์ อยู่ห่างจากที่ว่าการอำเภอเมืองกาฬสินธุ์กับศาลากลางจังหวัดกาฬสินธุ์ประมาณ 18.8 กิโลเมตร อยู่ห่างจากกรุงเทพมหานครประมาณ 542 กิโลเมตร มีพื้นที่รับผิดชอบ 45.85 ตารางกิโลเมตร หรือคิดเป็นพื้นที่ประมาณ 28,656.25 ไร่ ปัจจุบันในเขตเทศบาลมีประชากร 7,292 คน แบ่งเป็นประชากรในเขตตำบลลำปาว 6,247 คนและเขตตำบลลำคลอง 1,045 คน ชุมชนหนาแน่นบริเวณหมู่บ้านหนองสอซึ่งมีทางหลวงแผ่นดินตัดผ่าน คือ ทางหลวงแผ่นดินหมายเลข 227 (กาฬสินธุ์–พังโคน) เป็นย่านการค้าขายและเป็นย่านชุมชนตลอดสองข้างทาง
# อิมเมจเน็ต
โครงการอิมเมจเน็ต (,) เป็นชุดข้อมูลวิทัศน์ขนาดใหญ่ที่ออกแบบเพื่อใช้ในการค้นคว้าวิจัยซอฟต์แวร์จำแนกวัตถุวิทัศน์ (visual object recognition) มีภาพมากกว่า 14 ล้านภาพ ที่ได้รับการติดป้ายด้วยมือ (hand-annotated) ในโครงการ เพื่อระบุว่าวัตถุในภาพคืออะไร และในจำนวนนี้มีอย่างน้อยหนึ่งล้านภาพที่มีการตีกรอบขอบเขตของวัตถุด้วย อิมเมจเน็ตประกอบด้วยมากกว่า 20,000 หมวดหมู่ โดยเป็นหมวดหมู่สิ่งของทั่วไปเช่น "ลูกโป่ง" หรือ "สตรอว์เบอร์รี" ซึ่งแต่ละหมวดหมู่มีภาพอยู่หลายร้อยภาพ ชุดข้อมูลของการระบุวัตถุบนภาพจากยูอาร์แอลภาพจากแหล่งตติยภูมินั้นสามารถเข้าถึงได้โดยเสรีผ่านอิมเมจเน็ต กระนั้นภาพเหล่านั้นอิมเมจเน็ตไม่ได้เป็นเจ้าของ นับตั้งแต่ปี 2010 โครงการอิมเมจเน็ตได้จัดการแข่งขันซอฟต์แวร์ในชื่อ การแข่งขันการจำแนกวิทัศน์ขนานใหญ่อิมเมจเน็ต (ImageNet Large Scale Visual Recognition Challenge) หรือ ILSVRC ที่ซึ่งโปรแกรมซอฟต์แวร์แข่งขันกันในการคัดแยกวัตถุและฉากภาพ

ชุดข้อมูล
อิมเจเน็ตใช้การคราวด์ซอร์ซในขั้นตอนการติดป้ายภาพ (annotation) การติดป้ายในระดับภาพ (image-level annotation) ระบุการมีอยู่หรือไม่มีอยู่ของชั้นวัตถุในภาพหนึ่ง ๆ เช่น "มีหมีอยู่ในภาพนี้" หรือ "ไม่มีหมีอยู่ในภาพนี้" การติดป้ายระดับวัตถุ (Object-level annotation) จะวาดขอบเขตของวัตถุที่ระบุนั้น ๆ ในภาพ อิมเมจเน็ตใช้ตัวแปลของชุดเวิร์ดเน็ตที่กว้างใหญ่เพื่อจัดหมวดหมู่วัตถุ มีการเพิ่มเติม 120 หมวดหมู่ของสายพันธุ์สุนัขเพื่อแสดงการจัดจำแนกในขชชั้นละเอียด (fine-grained classification)Olga Russakovsky*, Jia Deng*, Hao Su, Jonathan Krause, Sanjeev Satheesh, Sean Ma, Zhiheng Huang, Andrej Karpathy, Aditya Khosla, Michael Bernstein, Alexander C. Berg and Li Fei-Fei. (* = equal contribution) ImageNet Large Scale Visual Recognition Challenge. IJCV, 2015. ในปี 2012 อิมเมจเน็ตเคยเป็นผู้ใช้เชิงการศึกษาที่ใหญ่ที่สุดของเม็กคันนิคอลเทิร์ก (Mechanical Turk) โดยคนงานระบุภาพเฉลี่ย 50 ภาพต่อนาที
# อนุสัญญากรุงเวียนนาว่าด้วยเรื่องการคุ้มครองชั้นโอโซน
อนุสัญญากรุงเวียนนาว่าด้วยเรื่องการคุ้มครองชั้นโอโซน เป็นข้อตกลงด้านสิ่งแวดล้อมพหุภาคีที่ลงนามในปี พ.ศ. 2528 ซึ่งกำหนดกรอบการทำงานสำหรับการลดการผลิตแก๊สคลอโรฟลูออโรคาร์บอนในระดับสากลอันเนื่องมาจากมีส่วนในการทำลายชั้นโอโซนที่จะส่งผลให้เกิดภัยคุกคามต่อมะเร็งผิวหนังเพิ่มมากขึ้น

 พื้นหลัง 
ในช่วงคริสต์ทศวรรษที่ 1970 (พ.ศ. 2513 ถึง 2522) การวิจัยระบุว่า คลอโรฟลูออโรคาร์บอนที่มนุษย์สร้างขึ้นสามารถลดและเปลี่ยนโมเลกุลโอโซนในชั้นบรรยากาศได้ คลอโรฟลูออโรคาร์บอนเป็นโมเลกุลที่เสถียรซึ่งประกอบด้วยคาร์บอน ฟลูออรีน และคลอรีน ซึ่งถูกใช้อย่างเด่นชัดในผลิตภัณฑ์ต่าง ๆ เช่น ตู้เย็น ภัยคุกคามที่เกี่ยวข้องกับการลดลงของชั้นโอโซนได้ผลักดันประเด็นนี้ไปสู่แนวหน้าของปัญหาสภาพภูมิอากาศโลก และได้รับการส่งเสริมผ่านองค์กรต่าง ๆ เช่น องค์การอุตุนิยมวิทยาโลกและสหประชาชาติ อนุสัญญากรุงเวียนนาได้รับการเห็นชอบในการประชุมที่กรุงเวียนนาเมื่อปี 2528 และมีผลใช้บังคับในปี 2531 อนุสัญญาเวียนนาได้กำหนดกรอบการทำงานที่จำเป็นในการสร้างมาตรการกำกับดูแลในรูปแบบของพิธีสารมอนทรีออล

ในแง่ของความเป็นสากล อนุสัญญานี้เป็นหนึ่งในอนุสัญญาที่ประสบความสำเร็จมากที่สุดตลอดกาล โดยได้รับการรับรองจากรัฐ 198 รัฐ (สมาชิกสหประชาชาติทั้งหมด ตลอดจนสันตะสำนัก รัฐปาเลสไตน์ นีวเว และหมู่เกาะคุก) ตลอดจนสหภาพยุโรป แม้ว่าจะไม่ใช่ข้อตกลงที่มีผลผูกพัน แต่ก็ทำหน้าที่เป็นกรอบการทำงานสำหรับความพยายามระหว่างประเทศในการปกป้องชั้นโอโซน แต่ไม่รวมถึงเป้าหมายการลดการใช้สารคลอโรฟลูออโรคาร์บอนซึ่งเป็นสารเคมีหลักที่ก่อให้เกิดการทำลายโอโซน

 บทบัญญัติ 
บทบัญญัติของอนุสัญญาประกอบด้วยการแบ่งปันการวิจัยสภาพภูมิอากาศและบรรยากาศระหว่างประเทศเพื่อส่งเสริมความรู้เกี่ยวกับผลกระทบต่อชั้นโอโซน นอกจากนี้ อนุสัญญานี้เรียกร้องให้มีการยอมรับหน่วยงานระหว่างประเทศเพื่อประเมินผลกระทบที่เป็นอันตรายของโอโซนที่หมดสิ้นลง และการส่งเสริมนโยบายที่ควบคุมการผลิตสารอันตรายที่มีอิทธิพลต่อชั้นโอโซน ผลลัพธ์ประการหนึ่งของอนุสัญญากรุงเวียนนาคือการสร้างคณะผู้เชี่ยวชาญด้านบรรยากาศของรัฐบาลที่เรียกว่าการประชุมผู้จัดการฝ่ายวิจัยโอโซน ซึ่งจะประเมินการสูญเสียโอโซนและการวิจัยการเปลี่ยนแปลงสภาพภูมิอากาศ และจัดทำรายงานสำหรับการประชุมภาคี (COP) นอกจากนี้ COP ยังใช้ข้อมูลที่ประเมินเพื่อเสนอแนะนโยบายใหม่ที่มุ่งจำกัดการปล่อยสารคลอโรฟลูออโรคาร์บอน 

ปัจจุบัน COP จะจัดประชุมทุกสามปีและประสานงานกับกำหนดเวลาของการประชุมที่คล้ายกันภายใต้พิธีสารมอนทรีออล สำนักเลขาธิการโอโซนทำหน้าที่เป็นผู้ดูแลระบบของ COP, การประชุมภาคีมอนทรีออล (MOP) และคณะทำงานปลายเปิดที่ช่วยอำนวยความสะดวกในการทำงานภายใต้อนุสัญญา กองทุนพหุภาคีมีอยู่เพื่อช่วยให้ประเทศกำลังพัฒนาลดการปล่อยสารเคมีที่ทำลายโอโซนโดยใช้แนวทางภายใต้อนุสัญญา ซึ่งบริหารงานโดยสำนักเลขาธิการกองทุนพหุภาคี กองทุนพหุภาคีนี้ก็ได้ช่วยเหลือโครงการหลายพันโครงการในเกือบ 150 ประเทศ โดยป้องกันการปลดปล่อยสารเคมีที่ทำลายชั้นโอโซนประมาณ 250,000 ตัน
# หลี่ เฟย์เฟย์
หลี่ เฟย์เฟย์ (Fei-Fei Li, เกิดปี 1976) เป็นนักวิทยาการคอมพิวเตอร์ชาวอเมริกันที่เกิดที่ประเทศจีน เธอเป็นที่รู้จักในฐานะผู้สร้างชุดข้อมูลอิมเมจเน็ต ซึ่งช่วยให้เกิดการพัฒนาอย่างเร็วในสาขาคอมพิวเตอร์วิทัศน์ระหว่างทศวรรษ 2010s

เธอเป็นศาสตราจารย์ที่เซควอยอาแคพิทัล (Sequoia Capital) สาขาวิทยาการคอมพิวเตอร์ ประจำมหาวิทยาลัยสแตนฟอร์ด และอดีตประธานคณะกรรมการบริหารของทวิตเตอร์ ปัจจุบันเธอเป็นผู้ร่วมดูแลสถาบันปัญญาประดิษฐ์โดยมีมนุษย์เป็นศูนย์กลางของสแตนฟอร์ด (Stanford Institute for Human-Centered Artificial Intelligence) และ ห้องทดลองสแตนฟอร์ดวิชันแอนด์เลิร์นนิงแล็บ (Stanford Vision and Learning Lab) เธอเป็นผู้ดูแลของห้องทดลองปัญญาประดิษฐ์สแตนฟอร์ด (Stanford Artificial Intelligence Laboratory, SAIL) จากปี 2013 ถึง 2018

ในปี 2017 เธอร่วมก่อตั้ง เอไอฟอร์ออลล์ (AI4ALL) องค์การไม่แสวงผลกำไรที่ทำงานเพื่อเพิ่มความหลากหลายและเพิ่มโอกาสให้แก่ผู้คนในสายการศึกษาเกี่ยวกับปัญญาประดิษฐ์ ความชำนาญการทางการวิจัยของเธอรวมถึง ปัญญาประดิษฐ์, การเรียนรู้ของเครื่อง, การเรียนรู้เชิงลึก, คอมพิวเตอร์วิทัศน์ และ ปริชานประสาทวิทยาศาสตร์

เธอได้รับเลือกเป็นสมาชิกของสถาบันวิศวกรรมศาสตร์แห่งชาติ (NAE) ในปี 2020 จากผลงานในการสร้างรากฐานความรู้ทางการเรียนรู้ของเครื่องและการเข้าใจระบบการมองเห็นรับรู้ (visual understanding) เธอยังเป็นสมาชิกของสถาบันแพทยศาสตร์แห่งชาติ (NAM) และ สถาบันศิลปศาสตร์และวิทยาการแห่งชาติ (AAAS)
# ซุปเครื่องใน
ซุปเครื่องใน บ้างเรียก ซุปเนื้อ หรือเรียกโดยย่อว่า ซุป เป็นอาหารไทยประเภทต้มหรือซุปชนิดหนึ่ง พบได้ทั่วไปในจังหวัดปัตตานี จังหวัดยะลา และจังหวัดนราธิวาส มีวัตถุดิบหลักคือเนื้อวัวและเครื่องในของวัวใกล้เคียงกับต้มเครื่องในของสำรับอาหารอีสาน หากแต่มีรูปแบบการปรุงที่ต่างออกไป แหล่งรวมร้านซุปที่มีชื่อเสียงคือซอยมัสยิดกาโบ ตรงข้ามกับสถานีรถไฟยะลา ซอยดังกล่าวมีร้านซุปที่มีชื่อเสียงรวมกันหลายร้าน จนได้รับสมญาว่า "ตรอกร้านซุป" ซึ่งแต่ละร้านจะมีรสชาติใกล้เคียงกัน พวกเขาต้องแข่งขันในด้านความสะอาด การบริการ และความรวดเร็วเป็นสำคัญ

ซุปเครื่องในจะใช้เนื้อวัวพื้นบ้านในจังหวัดยะลา โดยจะนำกระดูกขา กระดูกซี่โครง สมุนไพร และเครื่องในบางส่วนมาต้มราวสองชั่วโมง เพื่อทำเป็นน้ำซุป และทำการเสิร์ฟด้วยการปรุงแบบชามต่อชามด้วยน้ำตาล น้ำปลา น้ำมะนาว  พริกป่น พริกน้ำส้ม รองพื้นด้วยถั่วงอก ก่อนโรยด้วยหอมเจียว และต้นหอม เสิร์ฟพร้อมกับมะนาวผ่าซีก และน้ำจิ้มที่ทำจากน้ำตาล น้ำส้มสายชู กระเทียม มักรับประทานซุปเครื่องใน เข้าชุดกับข้าวสวยและไข่เจียว

นอกจากซุปเครื่องในแล้ว ยังมีซุปอีกประเภทหนึ่งซึ่งใกล้เคียงกัน เรียกว่า ซุปช่อมาลี หรือ กูกู (, กีบวัว) คือซุปที่มีเท้าวัวเป็นวัตถุดิบหลัก
# โปรโตคอลสีฝนของเรา
โพรโทคอลสีฝนของเรา  เป็นซีรีส์อนิเมะโทรทัศน์ดั้งเดิมที่สร้างโดย Team Kitsune ซีรีส์นี้ผลิตโดยสตูดิโอ Quad และกำกับโดย Daishi Kato ออกอากาศตั้งแต่เดือนตุลาคมถึงธันวาคม พ.ศ. 2566

 ตัวละคร 

การผลิตและการเปิดตัว
เมื่อวันที่ 8 กรกฎาคม พ.ศ. 2566 TV Asahi ได้ประกาศซีรีส์โทรทัศน์อนิเมะออริจินัลเรื่องใหม่ชื่อ Protocol: Rain หรือที่รู้จักในชื่อ Our Rainy Protocol ซีรีส์นี้ถูกสร้างขึ้นโดยทีม Kitsune และ Animated โดย Quad กำกับโดย Daishi Kato โดยที่ Yasutaka Yamamoto ทำหน้าที่เป็นหัวหน้าผู้กำกับและดูแลบทซีรีส์ที่สร้างจากโครงเรื่องต้นฉบับโดย Kotsukotsu พร้อมด้วย Katsuhiko Takayama, Kanna Hirayama ดัดแปลงการออกแบบตัวละครดั้งเดิมของ booota สำหรับแอนิเมชัน และ Satoru Kōsaki และ Monaca  ทำหน้าที่แต่งเพลง ซีรีส์ออกอากาศตั้งแต่วันที่ 8 ตุลาคมถึงวันที่ 24 ธันวาคม พ.ศ. 2566 ทางผังรายการ NUMAnimation ของทีวีอาซาฮิ เพลงเปิดของเรื่องคือ "S9aiR" โดย SennaRin ในขณะที่เพลงปิดคือ "Another Complex" โดย Somei ครันชีโรลล์ได้รับลิขสิทธิ์ฉายซีรีส์นี้นอกภูมิภาคเอเชีย ขณะที่มิวส์ คอมมิวนิเคชันได้รับลิขสิทธิ์ฉายซีรีส์นี้ทั้งในเอเชียใต้และเอเชียตะวันออกเฉียงใต้

 หมายเหตุ
# ซิลวานี เบอร์ตัน
ซิลวานี เบอร์ตัน  เป็นนักการเมืองชาวดอมินีกา ซึ่งได้รับเลือกเป็นประธานาธิบดีดอมินีกา ในการเลือกตั้งประธานาธิบดีดอมินีกา พ.ศ. 2566 เธอเป็นผู้หญิงคนแรกและเป็นชนพื้นเมืองคาลินาโกคนแรก ที่ดำรงตำแหน่งประธานาธิบดีดอมินีกา

ประวัติ
เบอร์ตันแต่งงานและมีลูกสองคน เธออายุ 58 ปีในเดือนสิงหาคม พ.ศ. 2566 ดังนั้นเธอจึงเกิดประมาณปี 2507-2509 เธอสำเร็จการศึกษาระดับปริญญาโทสาขาการจัดการโครงการและปริญญาตรีสาขาการพัฒนาชนบท

บทบาททางการเมือง
เบอร์ตันเคยดำรงตำแหน่งปลัดกระทรวงต่าง ๆ ตั้งแต่ปี 2557 ภายในกระทรวงการพัฒนาชุมชน การอนุรักษ์สิ่งแวดล้อม การพัฒนาชนบทให้ทันสมัย การพัฒนาคาลินาโก และการเสริมอำนาจการเลือกตั้ง การต่างประเทศ การค้า เยาวชนและบริการสังคม  ก่อนหน้านี้เบอร์ตันเคยดำรงตำแหน่งเจ้าหน้าที่ฝ่ายพัฒนาในกระทรวงกิจการคาลินาโกด้วย

เบอร์ตันได้รับการเสนอชื่อโดยพรรครัฐบาลดีแอลพี ที่นำโดยรูสเวลต์ สเกอร์ริต เพื่อสืบทอดตำแหน่งประธานาธิบดีชาลส์ ซาวารินที่กำลังจะพ้นจากตำแหน่ง การเสนอชื่อของเธอถูกปฏิเสธโดยผู้นำฝ่ายค้าน เจสมา พอล วิกเตอร์ ซึ่งนำไปสู่การเลือกตั้งภายในรัฐสภากับผู้ที่ได้รับการเสนอชื่อจากฝ่ายค้าน
# สมาคมกรีฑายุโรป
สมาคมกรีฑายุโรป (หรือที่รู้จักกันทั่วไปในชื่อ กรีฑายุโรป เป็นหน่วยงานกำกับดูแลกีฬากรีฑาในทวีปยุโรป เป็นหนึ่งในหกสมาคมพื้นที่ขององค์กรกำกับดูแลกรีฑาของทั้งโลกคือ กรีฑาโลก กรีฑายุโรปมีสมาชิก 51 ชาติและมีสำนักงานใหญ่ในโลซาน

เดิมก่อตั้งในปี พ.ศ. 2475 ในฐานะคณะกรรมการยุโรป และได้แยกออกมาเป็นองค์กรอิสระในระหว่างการประชุมบูคาเรสต์ พ.ศ. 2512 การประชุมกรีฑายุโรปครั้งแรกจัดขึ้นที่ปารีสเมื่อวันที่ 6–8 ตุลาคม พ.ศ. 2513 โดย เอเดรียน เพาเลิน ชาวดัตช์ได้รับเลือกเป็น ประธานคนแรก จากองค์กรที่ดำเนินการโดยอาสาสมัครซึ่งมีสำนักงานตั้งอยู่ในประเทศบ้านเกิดของรักษาการเลขาธิการ กรีฑายุโรปได้พัฒนาเป็นองค์กรอาชีพที่มีสำนักงานใหญ่ถาวรในประเทศสวิตเซอร์แลนด์

กรีฑายุโรปดำเนินการและควบคุมการแข่งขันกีฬากรีฑาและการประชุมต่าง ๆ ทั่วทวีปยุโรป ทั้งประเภทในร่มและกลางแจ้ง
# เหมา อั้นอิง
เหมา อั้นอิง (24 ตุลาคม พ.ศ. 2465 – 25 พฤศจิกายน พ.ศ. 2493) เป็นนายทหารชาวจีน และเป็นบุตรชายคนโตของเหมา เจ๋อตง กับหยาง ไคฮุ่ย

เขาได้รับการศึกษาในกรุงมอสโก และเป็นทหารผ่านศึกในสงครามหลายครั้ง เขาเสียชีวิตจากการโจมตีทางอากาศในช่วงสงครามเกาหลี

 ปฐมวัย 

right|thumb|เหมา เจ๋อตง และเหมา อั้นอิง

เหมาเกิดที่โรงพยาบาลเซียงหย่า ของมหาวิทยาลัยจงหนาน ในเมืองฉางชา มณฑลหูหนาน มารดาของเขาคือ หยาง ไคฮุ่ย เป็นภรรยาคนที่สอง เหมา เจ๋อตง ผู้นำพรรคคอมมิวนิสต์จีน เธอถูกพรรคก๊กมินตั๋งประหารชีวิตในปี พ.ศ. 2473 เขาและน้องชายของเขา เหมา อั้นชิงได้หลบหนีไปยังนครเซี่ยงไฮ้ ตอนนั้นบิดาของพวกเขาอยู่ในมณฑลเจียงซี และพวกเขาได้เข้าเรียนในโรงเรียนอนุบาลต้าถง ซึ่งสนับสนุนอย่างลับ ๆ โดยพรรคคอมมิวนิสต์จีน เพื่อลูกหลานของผู้นำพรรคฯ และดำเนินการโดยต่ง เจี้ยนอู่ (董健吾) ภายใต้นามแฝง "บาทหลวงหวาง"Chairman Mao Zedong and General Mao Anying, Chinese Military Leaders of the Korean War 

ในปี พ.ศ. 2476 หลังจากที่ก๊กมินตั๋งขับไล่คอมมิวนิสต์จีนออกจากมณฑลเจียงซี การสนับสนุนโรงเรียนอนุบาลต้าถงก็หมดลง

 สงครามโลกครั้งที่สอง 

 สงครามเกาหลีและการเสียชีวิต 

 ข้อพิพาทเกี่ยวกับการเสียชีวิต
# วัดสว่างอารมณ์ (จังหวัดสุพรรณบุรี)
วัดสว่างอารมณ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ติดกับแม่น้ำท่าจีน ในตำบลพิหารแดง อำเภอเมืองสุพรรณบุรี จังหวัดสุพรรณบุรี ที่ดินตั้งวัดมีเนื้อที่ 13 ไร่  มีที่ธรณีสงฆ์ จำนวน 2 แปลง เนื้อที่ 26 ไร่

วัดสว่างอารมณ์ตั้งวัดเมื่อ พ.ศ. 2370 ได้รับพระราชทานวิสุงคามสีมาเมื่อ พ.ศ. 2479 วัดสว่างอารมณ์ได้รับการกล่าวถึงใน นิราศสุพรรณ ของสุนทรภู่ ความว่า

ด้านการศึกษามีโรงเรียนพระปริยัติธรรมแผนกธรรม เปิดสอนเมื่อ พ.ศ. 2479

อาคารเสนาสนะที่สำคัญ ได้แก่ อุโบสถ กว้าง 26.54 เมตร ยาว 11.65 เมตร เป็นอาคารคอนกรีตเสริมเหล็ก ศาลาการเปรียญ กว้าง 18.80 เมตร ยาว 38.20 เมตร เป็นอาคารไม้ กุฏิสงฆ์ จำนวน 8 หลัง เป็นอาคารไม้ ศาลาบำเพ็ญกุศล จำนวน 1 หลัง  มณฑป และวิหารจัตุรมุข ปูชนียวัตถุ มีพระประธานประจำอุโบสถ และรูปหล่ออดีตเจ้าอาวาส 

รายนามเจ้าอาวาส
  พระครูฉันทวิริยคุณ
  พระอธิการทิม
  พระมานิต
  พระสมุห์บุญชอบ มนฺตชาโต
# ซือลี่
ซือลี่  หรือ ซือลี่โจว   ในศตวรรษที่ 5 ก่อตั้งขึ้นใหม่ในชื่อ ซือโจว  หรือที่รู้จักกันในชื่อ มณฑลราชธานี หรือ มณฑลหลวง เป็นมณฑล (州โจว) ของจีนโบราณ ครอบคลุมพื้นที่ของเมืองหลวงของราชวงศ์ฮั่น สองแห่ง ได้แก่ เตียงฮัน (長安 ฉางอาน)de Crespigny, p. 26. และลกเอี๋ยง (洛陽 ลั่วหยาง) และมีพรมแดนทางทิศตะวันตกติดกับมณฑลเลียงจิ๋ว (涼州 เหลียงโจว)

มณฑลซือลี่อยู่ภายใต้การปกครองของขุนนางตำแหน่งซือลี่ (司隸Sī Lì)de Crespigny, p. 46. มณฑลซือลี่ประกอบด้วยเมือง (郡 จฺวิ้น) ต่าง ๆ ได้แก่ โห้หล้ำ (河南 เหอหนาน;อยู่บริเวณลกเอี๋ยง), ฮอตั๋ง (河東 เหอตง), โห้ลาย (河內 เหอเน่ย์), ฮองหลง (弘農 หงหนง), เกงเตียว (京兆 จิงเจ้า), โย่วฝูเฟิง (右扶風) และจั่วผิงอี้ (左馮翊; บริเวณเตียงอั๋น)

ในช่วงต้นศตวรรษที่ 5 อดีตมณฑลซือลี่ได้รับการก่อตั้งขึ้นใหม่เป็นมณฑลซือโจวโดยหลิว ยฺวี่ ผู้สถาปนาราชวงศ์หลิวซ่งในภายหลัง
# โจว (นามสกุล 周)
โจว  เป็นนามสกุลจีน ในสถานที่ที่ใช้ระบบถอดอักษรแบบเวด-ไจลส์เช่นไต้หวัน โจวมักสะกดเป็น "Chou" (ㄓㄡ) และอาจมีการสะกดเป็น "Chiau", "Chau", "Chao", "Chew", "Chow", "Chiu", "Cho", "Chu", "Jhou", "Jou", "Djou", "Jue", "Jow" หรือ "Joe" โจวอยู่ในอันดับ 10 ของนามสกุลที่พบบ่อยที่สุดในจีนแผ่นดินใหญ่  ในปี พ.ศ. 2556 นามสกุลโจวถูกพบว่าเป็นนามสกุลที่พบบ่อยมากที่สุดเป็นอันดับ 10 ถูกใช้โดยผู้คนทั้งหมดราว 25,200,000 คนหรือร้อยละ 1.900 ของประชากร โดยมณฑลที่พบว่ามีการใช้มากที่สุดคือมณฑลหูหนาน ชื่อนามสกุลโจวมาจากราชวงศ์โจว เป็นหนึ่งในสิบนามสกุลที่พบบ่อยที่สุดในจีนตั้งแต่ยุคราชวงศ์หยวน เป็นนามสกุลลำดับที่ 5 ของกวีนิพนธ์นามสกุล 100 ตระกูล นามสกุลเกาหลี "จู" และนามสกุลเวียดนาม "เจิว" (Châu) หรือ "จู" (Chu) ต่างก็มีที่มาจากจากอักษรจีนเดียวกันคือ 周 อักษรนี้ยังมีความหมายว่า "รอบ" คำว่าโจวอาจหมายถึงนามสกุลอื่น ๆ ที่พบไม่บ่อย ได้แก่ 舟, 州 และ 洲